Imagini din satelit după scufundarea celui mai nou submarin nuclear al Chinei. „Va încetini semnificativ planurile Beijingului”
Cel mai nou submarin de atac cu propulsie nucleară al Chinei s-a scufundat la sfârșitul lunii mai sau începutul lunii iunie, la un șantier naval de lângă Wuhan, au declarat oficialii americani, citați de Wall Street Journal. Accidentul, pe care autoritățile chineze s-au străduit să îl ascundă, reprezintă un eșec major pentru unul dintre programele de armament prioritare ale Beijingului.